«Voy alamjon», «Oq bo‘yra» kabi qo‘shiqlari bilan mashhurlikka erishgan xonanda Muhammadkarim Soipov 58 yoshida vafot etdi. «Sohir ovoz sohibi, xushovoz xonanda Muhammadkarim Soipov vafot etdi. Xonanda 1963 yil Qirg‘iziston Respublikasi O‘sh shahrida tavallud topgan. Muhammadkarim Soipov «Alamjon», «Oq bo‘yra» va ko‘plab qo‘shiqlari bilan muxlislar qalbidan joy olgan. «O‘zbekkonsert» davlat muassasasi jamoasi Muhammadkarim Soipovning oila-a’zolari va barcha yaqinlariga hamdardlik bildirib, chuqur ta’ziya izhor etadi», deyiladi «O‘zbekkonsert» matbuot xizmati xabarida.